Offentliggørelse af en ansøgning om ændring af produktspecifikationen for en betegnelse i vinsektoren i henhold til artikel 105 i Europa-Parlamentets og Rådets forordning (EU) nr. 1308/2013

(2020/C 63/05)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

ANMODNING OM ÆNDRING AF PRODUKTSPECIFIKATION

»Terrazze Retiche di Sondrio«

PGI-IT-A1352-AM02

Ansøgningsdato: 24. juli 2017

1. Regler, der finder anvendelse på ændringen

Artikel 105 i forordning (EU) nr. 1308/2013 — Væsentlig ændring

2. Beskrivelse og begrundelse for ændringen

2.1. Ændring af betegnelse

Beskrivelse: Ved denne ændring ændres betegnelsen fra »Terrazze Retiche di Sondrio« til »Alpi Retiche«.

Begrundelse: Formålet med anmodningen er at sætte nationale og navnlig internationale forbrugere i stand til umiddelbart at identificere produktionsområdet for denne type vin samt at præcisere, at produktionsområdet er beliggende i et bjergområde, ved at angive den præcise alperegion. Vine med den typiske geografiske betegnelse (IGT) »Alpi Retiche« har været uløseligt forbundet med den rætiske del af Alperne i århundreder, jf. ovenfor. De særlige karakteristika ved skråningerne med hensyn til geologi, morfologi, jordbund og klima skaber gunstige betingelser for vindyrkning i området. De rætiske Alper beskytter Valtellina mod de kolde nordlige vinde, og det sydvendte terrasseområde sikrer i gennemsnit over 1 900 solskinstimer om året, hvilket er et klima, der som regel kun findes i de langt lavere liggende områder. De rætiske bjergskråninger har næsten uafbrudt sol hele dagen, hvilke giver et ideelt klima for vinstokkene, der giver fremragende druer. Jordlaget er tyndt og primært sandet (ca. 70 %), men teknikken med at opføre tørmure, som bygges af vinproducenterne, har gjort det muligt at udnytte jorden på den rætiske side bedst muligt og gjort den utrolig produktiv.

Betegnelsen ændres i alle produktspecifikationens artikler samt i enhedsdokumentets afsnit 1.1, 1.4, 1.5, 1.6 og 1.8.

2.2. Indførelse af kategorien Mousserende vin

Beskrivelse: Ændringen indfører den mousserende vin, der fremstilles i hvid og rosé. Den fremstilles efter den traditionelle metode.

Begrundelse: Siden helt tilbage til 1970’erne har forskellige lokale bedrifter produceret en mousserende vin af den primære druesort, der dyrkes i Valtellina, nemlig Nebbiolo, med mulighed for at tilføje andre sorter. Anmodningen om at tilføje kategorien til den typiske geografiske betegnelse er at øge værdien af dette produkt, som er tæt knyttet til det område, det produceres i, og til en sort, der har et stort potentiale i denne zone. De store temperaturudsving mellem dag og nat, som hovedsagelig forekommer i høstperioden, er nemlig gunstige for produktionen af mousserende vin. Ud over at fremme ophobningen af de aromaforstadier, der kendetegner dette område, gør denne faktor det muligt at opretholde en balance i druerne mellem sukkerindholdet og syrekomponenten, som er mere markant i højere beliggende vindyrkningsarealer. Disse aspekter har fået et stigende antal bedrifter til at begynde at producere denne type vin.

Ændringerne vedrører produktspecifikationens artikel 1, 2, 4, 6, 7 og 9 samt enhedsdokumentets afsnit 1.3, 1.4 og 1.8.

2.3. Indførelse af nye sorter

Beskrivelse: Ændringen vedrører indførelsen af sorterne Cabernet Carbon N., Cabernet Cortis N., Helios B., Johaniter B., Prior N., Solaris B. og Bronner B. i den kombination af druesorter, der anvendes i vinene.

Begrundelse: Disse druesorter har påvist sig i stand til at tilpasse sig ugunstige betingelser og kræver mindre anvendelse af plantebeskyttelsesmidler. Den igangværende omlægning til bæredygtige former for landbrug (som Valtellina fra naturens side er egnet til) samt muligheden for at indføre ovennævnte sorter kan udgøre et yderligere værdifuldt bidrag til at nedbringe anvendelsen af plantebeskyttelsesmidler og fremme dyrkningen i de områder, hvor det er vanskeligere at anvende maskiner, hvilket fører til en mindre intensiv og miljøvenlig forvaltning af vindyrkningsarealer. Fondazione Edmund Machs og Fondazione Fojaninis undersøgelser har vist, at dette er tilfældet. Denne mulighed er også meget vigtig for genopretningen af udtjente vindyrkningsarealer.

Ændringerne vedrører produktspecifikationens artikel 1 og 2 og enhedsdokumentets afsnit 1.7.

2.4. Reduktion af det virkelige alkoholindhold udtrykt i volumenprocent i Passito Bianco-typen

Beskrivelse: Ændringen omhandler reduktion af det virkelige alkoholindhold udtrykt i volumenprocent i Passito Bianco-typen fra 12 % til 10 %.

Begrundelse: Ved tørring af de druer, der anvendes til fremstilling af vin, som har til formål i druemosten at koncentrere de stoffer, der forekommer i druernes kød og skind, opnås de bedste resultater med søde vine som f.eks. Passito-vine. Dette gør det muligt at fremstille en vin, hvor alkohol- og sukkerindholdet er velafbalanceret, uden at det ændrer produktets organoleptiske egenskaber. Disse vine udvider sortimentet af vine og opfylder vinsektorens behov i området.

Ændringen vedrører produktspecifikationens artikel 6 og enhedsdokuments afsnit 1.4.

ENHEDSDOKUMENT

1. Betegnelse

Alpi Retiche

2. Type geografisk betegnelse

BGB — Beskyttet geografisk betegnelse

3. Kategorier af vinavlsprodukter

1. Vin

4. Mousserende vin

8. Perlevin

15. Vin af delvis tørrede druer

16. Vin af overmodne druer

4. Beskrivelse af vinen/vinene

Alpi Retiche Bianco, herunder med angivelse af druesorten

Farve: strågul, til tider med grønne toner

Aroma: frisk, delikat, blomsteragtig

Smag: tør, aromatisk, behagelig

Totalt alkoholindhold, minimum (i % vol.): 10,50 %

Sukkerfrit ekstrakt, minimum: 13,00 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 3,50 gram pr. liter udtrykt i vinsyre Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i milligram pr. liter)

Alpi Retiche Rosso, herunder med angivelse af druesorten, og Alpi Retiche Novello

Farve: rubinrød af varierende intensitet

Aroma: frisk, frugtagtig

Smag: frisk, aromatisk, blød, lettere tannisk

Totalt alkoholindhold, minimum (i % vol.): 10,50 %

Sukkerfrit ekstrakt, minimum: 17,00 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 3,50 gram pr. liter udtrykt i vinsyre Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i milligram pr. liter)

Alpi Retiche Rosato, herunder med angivelse af druesorten

Farve: fra lyserød til intens pink

Aroma: fin, delikat

Smag: tør, frisk og frugtagtig

Totalt alkoholindhold, minimum (i % vol.): 10,50 %

Sukkerfrit ekstrakt, minimum: 14,00 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 3,50 gram pr. liter udtrykt i vinsyre Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i milligram pr. liter)

Alpi Retiche Passito Bianco

Farve: intens gul med gyldne strejf

Aroma: bred, kompleks, intens

Smag: sød, fyldig, harmonisk, elegant, æterisk

Totalt alkoholindhold, minimum (i % vol.): 16,00 %

Sukkerfrit ekstrakt, minimum: 13,00 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) 10,00 Totalt syreindhold, minimum 3,50 gram pr. liter udtrykt i vinsyre Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i milligram pr. liter)

Alpi Retiche Passito Rosso

Farve: intens rubinrød

Aroma: bred, blomsteragtig

Smag: sød, frugtagtig, harmonisk, behagelig

Totalt alkoholindhold, minimum (i % vol.): 16,00 %

Sukkerfrit ekstrakt, minimum: 17,00 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) 12,00 Totalt syreindhold, minimum 3,50 gram pr. liter udtrykt i vinsyre Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i milligram pr. liter)

Alpi Retiche Vendemmia Tardiva Rosso

Farve: rubinrød

Aroma: intens, karakteristisk, kompleks

Smag: skarp, harmonisk, behageligt tannisk

Totalt alkoholindhold, minimum (i % vol.): 13,00 %

Sukkerfrit ekstrakt, minimum: 17,00 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) 11,00 Totalt syreindhold, minimum 3,50 gram pr. liter udtrykt i vinsyre Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i milligram pr. liter)

Alpi Retiche Vendemmia Tardiva Bianco

Farve: strågul med gyldne strejf

Aroma: kompleks, bred, med toner af mineraler

Smag: fyldig, harmonisk, elegant, behagelig

Totalt alkoholindhold, minimum (i % vol.): 13,00 %

Sukkerfrit ekstrakt, minimum: 13,00 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) 11,00 Totalt syreindhold, minimum 3,50 gram pr. liter udtrykt i vinsyre Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i milligram pr. liter)

Alpi Retiche Spumante Metodo Classico

Farve: strågul af varierende intensitet til gylden

Aroma: fin, delikat, bred, kompleks, med noter hidrørende fra den anden gæring i flasken

Smag: aromatisk, frisk, fin og harmonisk

Totalt alkoholindhold, minimum (i % vol.): 11,50 %

Sukkerfrit ekstrakt, minimum: 14,00 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 5,0 Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i milligram pr. liter)

Alpi Retiche Spumante Metodo Classico Rosé

Farve: lyserød af varierende intensitet.

Aroma: fin, delikat, bred, kompleks, med noter hidrørende fra den anden gæring i flasken

Smag: frisk, aromatisk, fin og harmonisk

Totalt alkoholindhold, minimum (i % vol.): 11,50 %

Sukkerfrit ekstrakt, minimum: 15,00 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 5,0 Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i milligram pr. liter)

5. Vinfremstillingsmetoder

a. Væsentlige ønologiske fremgangsmåder

Minimumsperiode for lagring

Specifik ønologisk fremgangsmåde

Vine med den typiske geografiske betegnelse »Alpi Retiche« Passito og »Alpi Retiche« Vendemmia Tardiva [sen høst] skal lagres i en minimumsperiode, nemlig tidligst frem til den 30. juni i året efter høsten.

b. Maksimumsudbytter

Alpi Retiche

14 000 kg druer pr. hektar

Alpi Retiche

112 hl pr. hektar

Alpi Retiche Passito

56 hl pr. hektar

Alpi Retiche Vendemmia Tardiva

84 hl pr. hektar

6. Afgrænsning af det geografiske område

Produktionsområdet for druer, der anvendes til fremstilling af most og vin, der kan have den typiske geografiske betegnelse »Alpi Retiche«, omfatter hele det administrative område for kommunerne: Albosaggia, Ardenno, Berbenno in Valtellina, Bianzone, Buglio in Monte, Castione Andevenno, Cercino, Chiavenna, Chiuro, Cino, Civo, Dazio, Dubino, Faedo, Gordona, Mantello, Mello, Menarola, Mese, Montagna in Valtellina, Morbegno, Piateda, Piuro, Poggiridenti, Ponte in Valtellina, Postalesio, Prata Camportaccio, Sernio, Sondrio, Teglio, Tirano, Traona, Tresivio, Villa di Chiavenna og Villa di Tirano, i provinsen Sondrio.

7. Primære druesorter

Ancellotta N.

Barbera N.

Bonarda N.

Bussanello B.

Cabernet Franc N. — Cabernet

Cabernet Sauvignon N. — Cabernet

Carmenère N.

Chardonnay B.

Cortese B.

Corbina N.

Croatina N.

Dolcetto N.

Erbaluce B.

Fortana N.

Franconia N.

Freisa N.

Garganega B.

Grappello Ruberti N.

Groppello di Mocasina N. — Groppello

Groppello di S. Stefano N. — Groppello

Groppello Gentile N. — Groppello

Manzoni Bianco B. — Incrocio Manzoni 6.0.13 B.

Incrocio Terzi n.1 N.

Invernenga B.

Kerner B.

Lagrein N.

Lambrusco di Sorbara N. — Lambrusco

Lambrusco Grasparossa N. — Lambrusco

Lambrusco Maestri N. — Lambrusco

Lambrusco Marani N. — Lambrusco

Lambrusco Salamino N. — Lambrusco

Lambrusco Viadanese N. — Lambrusco

Malvasia Bianca di Candia B. — Malvasia

Malvasia di Candia Aromatica B. — Malvasia

Marzemino N.

Merlot N.

Meunier N.

Molinara N.

Montepulciano N.

Moscato Bianco B. — Moscato

Moscato di Scanzo N. — Moscato

Moscato Giallo B. — Moscato

Moscato Rosa Rs.

Müller Thurgau B.

Nebbiolo N.

Negrara N.

Pignola N.

Petit Verdot N.

Pinot Bianco B.

Pinot Grigio

Pinot Nero N.

Raboso Veronese N. — Raboso

Rebo N.

Riesling Italico B. — Riesling

Rondinella N.

Rossola Nera N. — Rossola

Sangiovese N.

Sauvignon B.

Schiava Gentile N. — Schiava

Schiava Grigia N. — Schiava

Schiava Grossa N. — Schiava

Schiava N.

Syrah N.

Teroldego N.

Timorasso B.

Tocai Friulano B.

Traminer Aromatico Rs

Trebbiano di Soave B. — Trebbiano

Trebbiano Giallo B. — Trebbiano

Trebbiano Romagnolo B. — Trebbiano

Trebbiano Toscano B. — Trebbiano

Uva Rara N.

Veltliner B.

Verdea B.

Verdese B.

Vespolina N.

Cabernet Carbon N.

Cabernet Cortis N.

Helios B.

Johanniter B.

Prior N.

Solaris B.

Bronner B.

8. Tilknytning til det geografiske område

Alpi Retiche. Alle kategorier (1, 4, 8, 15 og 16) — (A) Oplysninger om det geografiske område

Naturlige faktorer, der har relevans for tilknytningen

Valtellina repræsenterer provinsen Sondrio og ligger nordøst for Comosøen, mellem 46 og 46,5 grader mod nord.

En række specifikke egenskaber i miljøet bidrager til at skabe passende klimaforhold for vindyrkning. Dalen, som løber langs Alperne, vender udelukkende mod syd og er både mod nord og mod øst beskyttet af bjergkæden de rætiske Alper. Den korte afstand til Comosøens afvandingsområde mod sydvest har en betydelig gunstig indflydelse.

Denne placering sikrer, at der altid er en vind eller en brise, og at nedbøren er lav og normalt godt fordelt over sæsonen, samt at der er masser af lys på grund af de sydvendte skrænter, en høj termisk gradient takket være den store mængde sten og klipper, der kendetegner terrasserne, en lav relativ fugtighed og betydelige temperaturudsving i perioden umiddelbart før modningen.

Jordbunden er hovedsagelig sandet med mange sten og klipper, men også med humus og organisk materiale. Den er overvejende let syrlig. I mange tilfælde er jordens dybde reduceret til 40-120 cm.

Historiske og menneskelige faktorer, der har relevans for tilknytningen

Der er blevet dyrket vin i Valtellina-området helt tilbage fra ligurernes første bosættelser, efterfulgt af etruskerne, selv om dyrkning af jorden og anlæggelsen af terrasser kun kan spores tilbage til romertiden. Rationalisering og intensivering af vindyrkningen kan i middelalderen spores tilbage til Comacine-ordenen samt til benedektinermunkene og i de efterfølgende århundreder til den »grå liga« (i dag den schweiziske kanton Graubünden — også kendt på engelsk som Grisons), der gav et kraftigt skub til salget af vin fra Valtellina i Nordeuropa.

Terrasserne er et særligt kendetegn for vindyrkningen i dette område. Denne måde at dyrke de stejle bjergskråninger på er et udtryk for en bestemt bosættelseskultur, som kan findes i mange lignende former i mange dale i Alperne. Det bedste og vigtigste eksempel herpå er i Valtellina.

Anlæggelse af terrasser gjorde det muligt at anvende forbjergene til landbrug og etablere de afgrøder, der var nødvendige for den lokale befolknings overlevelse.

Den menneskelige faktor er afgørende for vindyrkningen og de ønologiske fremgangsmåder, men den er også vigtig på grund af landbrugssektorens betydning for beskyttelsen af jordens hydrogeologi. Faktisk opstår 5 % af alle jordskred, hvor jorden er anlagt i terrasser og dyrkes, mens mere end 80 % af alle jordskred opstår, hvor der ikke er nogen beskyttelse fra landbruget. Hertil kommer, at der i dag er øget bevidsthed om dyrkningsteknikker, der sigter mod at kombinere produktivitet med miljømæssig bæredygtighed.

»Alpi Retiche«. Kategori: Vin (1) — (B) Information om produktets kvalitet og egenskaber

Information om den særlige produktkvalitet, der kan henføres til den geografiske oprindelse og årsagssammenhængen med de naturlige og menneskelige faktorer i det geografiske område.

Rødvinene har en rubinrød farve, en frisk og frugtagtig aroma og en smag, der er aromatisk og let tannisk, men velstruktureret.

Hvidvinene af »Novello«-typen har en rubinrød farve med varierende intensitet og en vinagtig, let frugtagtig aroma. Smagen er frisk, rund og blød.

Roséens farve varierer alt efter intensitet og tone afhængigt af de forskellige vinfremstillingsmetoder, og aromaen er kendetegnet ved fine og delikater egenskaber, mens smagen er tør, frisk og frugtagtig.

Hvidvinene er kendetegnet ved en strågul farve, til tider med grønne toner, afhængigt af kombinationen af de anvendte sorter. Med hensyn til aroma er de kendetegnet ved deres særlige aromatiske friskhed og de delikate blomsternoter, mens smagen for det meste er tør, aromatisk og behagelig, ikke mindst på grund af et afbalanceret syreindhold.

Den typiske geografiske betegnelse »Alpi Retiche« omfatter forskellige typer vine som følge af forskelle i højde, jorddybde og hældninger på bjergskråningerne. Generelt dyrkes der hovedsagelig røde druesorter i de varmere områder, da de kan producere vin med en god struktur. Derimod dyrkes der hovedsagelig hvide druesorter eller røde druesorter til rosévin i de køligere områder og de højest beliggende områder, da det bl.a. på grund af temperaturforskellene i disse områder er muligt at fremstille vine, der er kendetegnet ved kompleksitet og forskellige aromaer, som er meget værdsat af markedet.

Egenskaberne og kvaliteten ved vine med den typiske geografiske betegnelse »Alpi Retiche« påvirkes også af menneskelige faktorer, navnlig vinproducenternes færdigheder. På grund af det stejle bjergrige terræn er den gennemsnitlige bedriftsstørrelse ret lille og fragmenteret (under 3 000 kvadratmeter). Dette har en enorm effekt på det antal timer, der skal bruges på at dyrke vinstokkene. I mange tilfælde ligger antallet af timer/hektar over tærsklen på 1 200 på grund af terrasserne og den vanskelige adgang til jorden. De vigtigste arbejdsopgaver er beskæring, plantebeskyttelse, høst (udelukkende manuelt) og arbejdet med at genopbygge de tørmure, som er nødvendige for at genoprette jorden til god tilstand, når det kræves på grund af ekstraordinære begivenheder.

»Alpi Retiche«. Kategorier: Mousserende vin (4) og perlevin (8) — (B) Information om produktets kvalitet eller egenskaber

Information om den særlige produktkvalitet, der kan henføres til den geografiske oprindelse og årsagssammenhængen med de naturlige og menneskelige faktorer i det geografiske område.

Den mousserende vintype, som fremstilles ved hjælp af den traditionelle metode, har en strågul farve med varierende intensitet, eventuelt med gyldne strejf. Aromaen er fin, delikat, bred, kompleks, med noter hidrørende fra den anden gæring i flasken. Smagen er frisk, aromatisk, fin og harmonisk.

Roséversionen har en lyserød farve af varierende intensitet med forskellige toner afhængigt af den anvendte druetype. Aromaen er fin, delikat, bred og kompleks, med noter hidrørende fra den anden gæring i flasken. Smagen er frisk, aromatisk, fin og harmonisk, og den er kendetegnet ved netop den rigtige mængde syrlighed. Den adskiller sig fra den tidligere version, idet denne har mere struktur.

Kategorien perlevin vedrører kun roséversionen. Denne vintype skiller sig ud ved sin friskhed og livlighed forbundet med en moderat udskillelse af kuldioxid, hvilket gør vinen behagelig at drikke. Moderne vinfremstillingsmetoder bidrager til at øge denne vins kvalitet.

Produktionen af disse mousserende vine og perlevine drager fordel af de store temperaturudsving fra dag til nat omkring høstperioden. Dette fremmer ophobningen af de aromaforstadier, der kendetegner dette område, og som gør det muligt at opretholde en balance i druerne mellem sukkerindholdet og syrekomponenten, som er mere markant i de højere beliggende vindyrkningsarealer.

Vinenes egenskaber og kvaliteter påvirkes også af menneskelige faktorer, navnlig vinproducenternes færdigheder. På grund af det stejle bjergrige terræn er den gennemsnitlige bedriftsstørrelse ret lille og fragmenteret (under 3 000 kvadratmeter). Dette har en enorm effekt på det antal timer, der skal bruges på at dyrke vinstokkene. I mange tilfælde ligger antallet af timer/hektar over tærsklen på 1 200 på grund af terrasserne og den vanskelige adgang til jorden. De vigtigste arbejdsopgaver er beskæring, plantebeskyttelse, høst (udelukkende manuelt) og arbejdet med at genopbygge de tørmure, som er nødvendige for at genoprette jorden til god tilstand, når det kræves på grund af ekstraordinære begivenheder.

»Alpi Retiche«. Kategorier: Vin af delvis tørrede druer (15) og vin af overmodne druer (16) — (B) Information om kvalitet

Information om den særlige produktkvalitet, der kan henføres til den geografiske oprindelse og årsagssammenhængen med de naturlige og menneskelige faktorer i det geografiske område.

Passito Bianco-typen har en intens gul farve med gyldne strejf. Dens aroma er bred, kompleks og intens, og den har en fyldig, harmonisk, elegant og æterisk smag.

Passito Rosso-typen har en intens rubinrød farve. Dens aroma er bred og blomsteragtig, og den har en sød, frugtagtig, harmonisk og behagelig smag.

Vendemmia Tardiva Bianco-typen har en strågul farve med gyldne strejf. Dens aroma er bred og kompleks med toner af mineraler, og den har en fyldig, harmonisk, elegant og behagelig smag.

Vendemmia Tardiva Rosso-typen har en rubinrød farve. Dens aroma er intens, karakteristisk og kompleks, og den har en skarp, harmonisk og behagelig tannisk smag.

Metoden med at forcere modningen ud over de teknologiske grænser er blevet udviklet i tidens løb og er et vidnesbyrd om det menneskelige bidrag. Forceringsprocessens varighed afhænger af sæsonens vejrforhold og af de egenskaber, som vinproducenten ønsker at give vinen. Det er op til vinproducenten at vælge druetype, og denne træffer sit valg på grundlag af samspillet mellem vindyrkningsområdet, druernes egenskaber og den ønskede vin.

Produktionen af ovennævnte vine understøttes generelt af klimaforholdene i dalen. Eftersom den løber langs Alperne, er der altid en vind eller en brise, og især om efteråret er den kendetegnet ved kolde nætter, hvilket er gunstigt for opbevaringen af druerne under tørringen. Den viden, der er opnået med tiden, (den menneskelige faktor) kombineret med miljøfaktorerne gør det muligt at fremstille sådanne vine, som, selv om de kun udgør en lille del af den samlede produktion, supplerer de mere repræsentative vine.

»Alpi Retiche«. Alle kategorier (1, 4, 8, 15 og 16) — (C) Beskrivelse af årsagssammenhængen

Kategorien Vin (1): De varierende jordbunds- og klimaforhold samt vinproducenternes færdigheder gør det muligt at udnytte vinene i denne kategori fuldt ud. Rødvinene kommer normalt fra de varmere områder, der giver dem en god struktur, mens hvidvinene hovedsagelig dyrkes i de højereliggende områder.

Kategorierne Mousserende vin (4) og Perlevin (8): De forskellige jordbunds- og klimaforhold samt de lokale producenters erfaring og de moderne vinfremstillings- og produktionsmetoder gør det muligt at udnytte potentialet i de sorter, der anvendes til fremstilling af mousserende vin og perlevin, fuldt ud.

Kategorierne Vin af let tørrede druer (15) og Vin af overmodne druer (16): De forskellige jordbunds- og klimaforhold samt de lokale producenters erfaring og de moderne vinfremstillings- og produktionsmetoder gør det muligt at udnytte potentialet i de sorter, hvis druer er bedre egnet til tørringsprocessen, fuldt ud. Dalens beliggenhed i længderetningen betyder, at vinde og briser altid kan blæse igennem, og om efteråret kan druerne lagres på en gunstig måde.

Samspillet mellem alle disse faktorer (både naturlige og menneskelige) bidrager til at producere kvalitetsvine med en meget stærk identitet og med egenskaber, der er knyttet til produktionsområdet.

Årsagssammenhængen er derfor baseret på produktets specifikke kvalitet, der kan tilskrives dets geografiske oprindelse.

9. Vigtige yderligere betingelser

INGEN

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/14209

(1) EUT L 347 af 20.12.2013, s. 671.